બનાસકાંઠાના મુખ્યમથક પાલનપુર ખાતે આજે રાજ્યના નાયબ મુખ્યમંત્રી નિતીનભાઈ પટેલે મિડીયાને સંબોધતા અને કોંગ્રેસ પર શાબ્દિક પ્રહાર કરતા જણાવ્યુ હતુ કે નવી પેઢીને ખ્યાલ નથી પરંતુ કોંગ્રેસ સરકાર સમયે પ્રજા પર દમન થયુ હતુ અને નવનિર્માણ આંદોલન થયુ તે સમયે ગુજરાતના યુવાનોએ ભ્રષ્ટાચાર અને મોંઘવારી સામે લડત આદરી હતી તેમાં આખાય ગુજરાતમાં મોટી સંખ્યામાં યુવાનો તથા ગુજરાતીઓ પણ આંદોલનમાં જોડાયા હતા તે સમયે ૧૦૪ ગુજરાતી યુવાનોને પોલસ ગોળીબારમાં ઠાર મારવામાં આવ્યા હતા અને ત્યારબાદ અમરસિંહભાઈ ચૌધરી ગુજરાતના મુખ્યમંત્રી હતા ત્યારે કિશાન આંદોલન થયુ તેને પણ કોંગ્રેસ સરકાર ડામી દેવા ખેડૂતો પર ગોળીબાર કર્યા હોવાના આક્ષેપો કર્યા હતા અને જણાવ્યુ હતુ કે બનાસકાંઠામાં પૂરની પરીસ્થિતિ સમયે બનાસકાંઠા અને પાટણના કોંગ્રેસના ધારાસભ્યો બેંગ્લોર જતા રહ્યા હતા તેમજ તેેમણે જણાવ્યુ હતુ કે હું પાટીદાર છું, નાયબ મુખ્યમંત્રી છું છતાં પણ હું તેમ ન કહી શકું કે બધા પાટીદારો હું કહીશ એમ કરશે, તે જ રીતે કોઈ ક્ષત્રિય નેતા હોય તો એમ ન કહી શકે કે બધા ક્ષત્રિયો મારી સાથે છે, કોઈ આદિવાસી નેતા હોય તો તેની પાછળ બધા આદિવાસી હોય તે શક્ય નથી કોઈ દલિત નેતા હોય તો બધા દલિતો તેની વાત માને તે શક્ય નથી.